Som ledigt a-kassemedlem kan du have brug for afklaring og/eller opkvalificering af dine kompetencer.
Jobcentrets tilbud til dig afhænger af din situation og af, hvad der er behov for på arbejdsmarkedet netop nu.
Du kan for eksempel få mulighed for at deltage i kortere forløb med fokus på at afklare og udvikle dine faglige, sociale og/eller sproglige evner.
Der kan også være tale om egentlige kurser og uddannelsesforløb, som styrker dine kompetencer.
Ved at trykke her finder du en guide til efter- og videreuddannelser for dagpengemodtagere.
Vejledning og opkvalificering kan også kombineres med andre tilbud som for eksempel virksomhedspraktik.
Har du brug for yderligere information, er du altid velkommen til at kontakte Jobcenter Varde.